
3. napirendhez

Tárgy:
A gyermekjóléti és gyermekvédelmi feladatok 2017. évi ellátásáról szóló értékelés megtárgyalása
Tisztelt Képviselő-testület!

A gyermekek védelméről és gyámügyi igazgatásról szóló 1997. évi XXXI. törvény 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. 
Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 170/A. §-a alapján a települési önkormányzat által készítendő átfogó értékelés tartalmi követelményei a következők:

1. A település demográfiai mutatói, különös tekintettel a 0-18 éves korosztály adataira.

2. Az önkormányzat által nyújtott pénzbeli, természetbeni ellátások biztosítása:
a) a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,
b) egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,
c) gyermekétkeztetés megoldásának módjai, kedvezményben részesülőkre vonatkozó statisztikai adatok.

3. Az önkormányzat által biztosított személyes gondoskodást nyújtó ellátások bemutatása:

a) gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),

b) gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.

4. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.

5. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

6. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

7. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

Kérem az ennek alapján elkészített éves értékelés szíves megtárgyalását és jóváhagyását.

…/2018. (V. 31.) ÖKT határozati javaslat

Sülysáp Város Önkormányzatának Képviselő-testülete a gyermekek védelméről és gyámügyi igazgatásról szóló 1997. évi XXXI. törvény 96. § (6) bekezdése alapján a Sülysáp Város Önkormányzata gyermekjóléti és gyermekvédelmi feladatainak 2017. évi ellátásáról készített átfogó értékelést megtárgyalta és jóváhagyja.

Sülysáp Város Önkormányzata 

gyermekjóléti és gyermekvédelmi feladatainak 

2017. évi ellátásáról


A gyermekjóléti és gyermekvédelmi feladatokat a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a végrehajtására kiadott 149/1997. (IX. 10.) Kormányrendelet (továbbiakban: Kormányrendelet), illetőleg helyben a gyermekek védelmének helyi rendszerétről szóló 12/2010. (VIII. 26.) önkormányzati rendelet, valamint a helyi szociális ellátásokról szóló 3/2015. (II. 20.) önkormányzati rendelet szabályozza. 
A Gyvt. 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. 
Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.
Ennek alapján Sülysáp Város Önkormányzata gyermekjóléti és gyermekvédelmi feladatainak elmúlt évi ellátásáról a következő átfogó értékelést adjuk – a Kormányrendelet 170/A. §-a szerinti tartalommal: 
I. A település demográfiai mutatói
2017. december 31. napján Sülysáp város állandó lakosságának száma: 
8.391 fő


ebből kiskorúak összesen:
1541 fő

	Korcsoportonkénti eloszlás
	férfi (fő)
	nő (fő)

	0-2 éves
	146
	124

	3-5 éves
	125
	129

	6-13 éves
	355
	323

	14-17 éves
	171
	168

	Kiskorú összesen:
	797
	744

	
	
	

	18-54 éves
	2306
	2115

	55-59 éves
	259
	260

	60-69 éves
	520
	626

	70-100 éves
	260
	504

	Nagykorú összesen:
	3345
	3505

	
	
	

	Lakosság összesen:
	4142
	4249


II. Az önkormányzat által nyújtott pénzbeli, természetbeni ellátások biztosítása

Pénzbeli ellátások

[A] Rendszeres gyermekvédelmi kedvezmény és rendszeres gyermekvédelmi kedvezményhez kapcsolódó pénzbeli ellátás
A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult: a gyermekétkeztetés normatív kedvezményének, természetbeni támogatásnak (augusztus, november hónapban), az ingyenes tankönyvnek az igénybevételére. Az augusztus és november hónapban folyósított természetbeni támogatást Erzsébet-utalvány formában kell nyújtani.

A rendszeres gyermekvédelmi kedvezményre való jogosultság megállapítását a szülő vagy más törvényes képviselő, illetve a nagykorú személy a lakóhelye szerint illetékes települési önkormányzat jegyzőjénél kérheti. A jegyző a támogatásra való jogosultságot 1 év időtartamra állapítja meg. A rendszeres kedvezményre való jogosultság kezdő időpontja a kérelem benyújtásának napja. 

A jegyző annak a gyermeknek állapítja meg a jogosultságát,

· akinek családjában az egy főre jutó havi jövedelem összege nem haladja meg az öregségi nyugdíj mindenkori legkisebb összegének 140 %-át (2017. évben 39.900,- Ft) ha 

· a gyermeket egyedülálló szülő, illetve más törvényes képviselő gondozza, vagy

· a gyermek tartósan beteg, illetve súlyosan fogyatékos, vagy

· a nagykorúvá vált gyermek esetén, ha megfelel az egyéb feltételeknek vagy

· a fentiekbe nem tartozó esetekben annak a gyermeknek, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegétnek 130 %-át (2017. évben 37.050,- Ft) feltéve, 

· hogy a vagyoni helyzet vizsgálata során az egy főre jutó vagyon értéke nem haladja meg a törvényben meghatározott értéket.
A jogosultság a gyermek nagykorúvá válása esetén is megállapítható, ameddig közoktatási intézményben a nappali oktatás munkarendje szerint tanulmányokat folytat, de legfeljebb 23. életévének betöltéséig, továbbá ha a jogosult felsőfokú oktatási intézmény nappali tagozatán tanul, legfeljebb a 25. életévének betöltéséig.

A rendszeres gyermekvédelmi kedvezményre való jogosultság megállapításakor

· a havi rendszerességgel járó - nem vállalkozásból, illetve őstermelői tevékenységből származó - jövedelem esetén a kérelem benyújtását megelőző hónap jövedelmét,

· a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát kell figyelembe venni, azzal, hogy a vállalkozásból szerzett jövedelemszámításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.

Vagyon alatt azt a hasznosítható ingatlant, járművet, továbbá vagyoni értékű jogot kell érteni, amelynek egy főre jutó értéke a gyermeket gondozó családban

· külön-külön számítva az öregségi nyugdíj legkisebb összegének húszszorosát, vagy 

· együtt számítva az öregségi nyugdíj legkisebb összegének hetvenszeresét meghaladja. 

A vagyoni helyzet vizsgálata kiterjed a közös háztartásban élő közeli hozzátartozók vagyonára.

Nem minősül vagyonnak az az ingatlan, amelyben a szülő vagy a tartásra köteles más törvényes képviselő életvitelszerűen lakik, az a vagyoni értékű jog, amely az általuk lakott ingatlanon áll fenn, továbbá a mozgáskorlátozottságra vagy tartós betegségre tekintettel fenntartott gépjármű.
A rendszeres gyermekvédelmi kedvezményre jogosult gyermek után a gyermek családba fogadó gyámjául kirendelt hozzátartozó pénzbeli ellátásra jogosult, ha a gyermek tartására köteles, és nyugellátásban, korhatár előtti ellátásban, szolgálati járandóságban, balettművészeti életjáradékban, átmeneti bányászjáradékban, megváltozott munkaképességű személyek ellátásaiban, időskorúak járadékában vagy olyan ellátásban részesül, amely a nyugdíjszerű rendszeres szociális ellátások emeléséről szóló jogszabály hatálya alá tartozik. 

A rendszeres gyermekvédelmi kedvezmény és az ahhoz kapcsolódó pénzbeli ellátás iránti kérelmet a szülő vagy más törvényes képviselő, illetve a nagykorú kérelmező a lakcíme szerint illetékes települési önkormányzat polgármesteri hivatalánál vagy a kormányablaknál terjesztheti elő.
A rendszeres gyermekvédelmi kedvezményre jogosult gyermek után a gyermek családba fogadó gyámjául kirendelt hozzátartozó pénzbeli ellátásra jogosult, ha a gyermek tartására köteles, és nyugellátásban, korhatár előtti ellátásban, szolgálati járandóságban, balettművészeti életjáradékban, átmeneti bányászjáradékban, megváltozott munkaképességű személyek ellátásaiban, időskorúak járadékában vagy olyan ellátásban részesül, amely a nyugdíjszerű rendszeres szociális ellátások emeléséről szóló jogszabály hatálya alá tartozik. 

A rendszeres gyermekvédelmi kedvezmény és az ahhoz kapcsolódó pénzbeli ellátás iránti kérelmet a szülő vagy más törvényes képviselő, illetve a nagykorú kérelmező a lakcíme szerint illetékes települési önkormányzat polgármesteri hivatalánál vagy a kormányablaknál terjesztheti elő.
Sülysápon az elmúlt évben rendszeres gyermekvédelmi kedvezményhez kapcsolódó pénzbeli ellátás megállapítására - a gyám kérelmére - hét gyermek esetében került sor. 
Rendszeres gyermekvédelmi kedvezmény tárgyévi változásai:

A rendszeres gyermekvédelmi kedvezményhez szorosan kapcsolódik a hátrányos helyzet/ halmozottan hátrányos megállapítása. 
[B] Hátrányos / halmozottan hátrányos helyzet megállapítása

Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

a) a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,

b) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,

c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

Halmozottan hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az a)-c) pontokban meghatározott körülmények közül legalább kettő fennáll.

A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre – külön döntésben, a rendszeres gyermekvédelmi kedvezményre való jogosultsággal egyező időtartamra – megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.

A hátrányos vagy halmozottan hátrányos helyzet fennállásának megállapítása a rendszeres gyermekvédelmi kedvezményre való jogosultság megállapítását követően is kérelmezhető. Ebben az esetben a meghatározott feltételek fennállását a kérelem benyújtásának időpontjára vonatkozólag kell vizsgálni, valamint a hátrányos és halmozottan hátrányos helyzet a kérelem benyújtásának napjától a fennálló rendszeres gyermekvédelmi kedvezmény időtartamára állapítható meg.
A rendszeres gyermekvédelmi kedvezményben részesülő gyermekek és a megállapított hátrányos és halmozottan hátrányos helyzetű gyermekek és nagykorúvá vált gyermekek, valamint az őket nevelő szülők/ gyámok 2017. évi adatai: [image: image6.png][oe———— [ pa—————

[C] Települési támogatás
A szociális igazgatásról és a szociális ellátásokról szóló 1993. évi III. törvény (Szt.) változása miatt a Képviselő-testület megalkotta a helyi szociális ellátásokról szóló 3/2015. (II.20.) önkormányzati rendeletét. A rendeletben meghatározásra került a települési lakásfenntartási támogatás, települési létfenntartási támogatás, települési krízistámogatás, és a települési temetési kölcsön jogosultsági feltételei. A Képviselő-testület felhatalmazása alapján átruházott hatáskörben a támogatások megállapításáról a támogatás bevezetésétől, 2015. március 1. napjától a polgármester dönt. 
Eseti jellegű támogatás a települési krízistámogatás. Települési krízistámogatásra jogosult az a személy, aki önmaga, illetve családja létfenntartásáról más módon nem tud gondoskodni, vagy alkalmanként jelentkező többletkiadások, illetve a gyermek hátrányos helyzete miatt anyagi segítségre szorul. Különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartásához, a gyermek családba való visszakerülésének elősegítéséhez.
A bekövetkezett rendkívüli élethelyzet akkor minősül létfenntartást veszélyeztetőnek, ha a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 150 %-át, egyedül élő esetén a 200 %-át.

A támogatás maximális összege 20.000 Ft.
Települési temetési kölcsön- Közeli hozzátartozó halála miatt nehéz élethelyzetbe került személy kérelmezheti, aki időszakosan létfenntartási gonddal küzd. A temetési költségek rendezésére az önkormányzat visszatérítendő kamatmentes kölcsönt biztosít. A kölcsön összege a legolcsóbb temetés költségét fedezi, melyet az önkormányzat közvetlenül a temetkezési szolgáltatónak fizet ki.
Rendszeres támogatások közé tartozik a települési lakásfenntartási támogatást, melyet havi rendszerességgel, 12 hónapra állapítunk meg, elsősorban természetbeni ellátásként közvetlenül a szolgáltatónak utalva. A megállapított összeg a kérelmező háztartása által igénybevett közüzemi szolgáltatások díjainak kiegyenlítését támogatja.

A rendszeres támogatások másik formája a települési létfenntartási támogatás. Erre az ellátásra jogosult az a személy, vagy család, akinek családja időszakosan, vagy tartósan létfenntartási gondokkal küzd. A támogatást havi rendszerességgel, legfeljebb 12 hónapra lehet megállapítani. Ennek összege egyedülállók esetében 5.000,-Ft/hó, míg a családoknál kérelmezőre és családtagjaira személyenként 3.000,- Ft, de maximum 9.000,- Ft. 
A fenti két rendszeres ellátás akkor állapíthatók meg, ha a kérelem benyújtásától számított egy éven beül készült környezettanulmány is alátámasztja, valamint a kérelmező lakóhelye és lakókörnyezete gondozott. Ezért minden beadott kérelem esetén környezettanulmány készül a lakóingatlanról, többségében az ingatlanok rendezettek és gaztalanítottak.
2017. év őszétől új rendszeres ellátási formáról döntött a képviselőtestület. Októbertől újra lehetőség van a helyi tömegközlekedést bérletjeggyel igénybevevők támogatására. A települési utazási támogatásra jogosult a tartósan beteg, a 18 éven aluli, a 25 éven aluli és közoktatásban nappali rendszerű oktatásban vesz részt vevő, vagy felsőoktatásban nappali tagozaton tanuló, valamint valamilyen települési támogatásban részesülő. A támogatás egyhavi összege 500,- Ft, mely a jogosultságot megállapító döntés alapján mindaddig folyósítható, míg a jogosultsági feltételekben nem következik be változás
Települési támogatásban részesített személyek, támogatási esetenként:

Természetbeni ellátások

[A] Intézményi gyermekétkeztetés 

Az intézményi gyermekétkezetés keretében, ha a szülő, törvényes képviselő eltérően nem rendelkezik 

· a bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést,

· az óvodában és a nevelési- oktatási intézményben a déli meleg a déli meleg főétkezést, valamint tízórai és uzsonna formájában két kisétkezést

kell biztosítani. Az arra jogosultak részére ingyenesen, illetve 50%-os normatív kedvezménnyel kell biztosítani.

Sülysápon 2017. decemberében teljes áron étkező gyermekek száma: 153 fő. 

Normatív jogon kedvezménnyel étkező gyermekek száma 387 fő, ebből: 

· tartós beteg gyermek, három- vagy több gyermekesek 71 fő, 

· RGYK-ban részesülők 219 fő,

Az előző év adataival összehasonlítva látható, hogy jelentős változás egyik esetben sem volt.
[B] Szünidei gyermekétkeztetés
A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 2016. január 1. napjától hatályos módosításával önálló gyermekvédelmi természetbeni ellátásként került meghatározásra a szünidei gyermekétkeztetés. 

A települési önkormányzat szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek (továbbiakban együtt: rászoruló gyermekek) részére ingyenesen biztosítja a Sülysápi Központi Konyha közreműködésével.
2017. évben szünidei gyermekétkeztetésben résztvevő gyermekek:

III. Az Önkormányzat által biztosított személyes gondoskodást nyújtó ellátások bemutatása

A személyes gondoskodás keretébe tartozó, önkormányzatunk által biztosítandó gyermekjóléti alapellátások a gyermekjóléti szolgáltatás és a gyermekek napközbeni ellátása a gyermekek átmeneti gondozása.

[A] Gyermekek napközbeni ellátása

A gyermekek napközbeni ellátásaként a családban élő gyermekek életkorának megfelelő nappali felügyeletét, gondozását, nevelését, foglalkoztatását és étkeztetését kell megszervezni azon gyermekek számára, akiknek szülei, nevelői, gondozói munkavégzésük - ideértve a gyermekgondozási díj folyósítása melletti munkavégzést is -, munkaerő-piaci részvételt elősegítő programban, képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő munkarendjéhez igazodik.

A gyermekek napközbeni ellátását különösen az olyan gyermek számára kell biztosítani, akinek fejlődése érdekében állandó napközbeni ellátásra van szüksége, akit egyedülálló vagy időskorú személy nevel, akinek a szülője, gondozója szociális helyzete miatt az ellátásról nem tud gondoskodni.

A gyermekek napközbeni ellátásának formái - a gyermekek életkorának megfelelően - a bölcsőde, a hetes bölcsőde, a családi napközi, a családi gyermekfelügyelet, a házi gyermekfelügyelet, az alternatív napközbeni ellátás.

Önkormányzatunk a gyermekek napközbeni ellátását – a nem óvoda- és tanköteles gyermekek részére, valamint szünidőben az ő számukra is – bölcsőde, valamint nyári napközi formájában 2016. évben is biztosította.

[B] Gyermekjóléti ellátás

2016. január 1. napján jött létre új szociális intézményként Dr. Gáspár István Humánszolgáltató Központ, amely négy szociális területet lát el:

·  család- és gyermekjóléti feladatokat

·  házi segítségnyújtást

·  idősek nappali ellátását

·  szociális étkeztetést

Személyi feltételek alakulása 

A család-és gyermekjóléti szolgáltatást 2 fő családsegítő látja el, heti 40-40 órában. A dolgozók szakképzettségük szerint: 

-1 fő szociálpedagógus végzettségű családsegítő

-1 fő szociális munkás végzettségű családsegítő 

Nagykáta Család-és Gyermekjóléti Központ által biztosítja a szolgálat a pszichológusi ellátást.

A 1993. évi III. törvény (Szt.) valamint a 1997. évi XXXI. törvény (Gyvt.) változott, a módosításokat az egyes szociális és gyermekvédelmi tárgyú törvények módosításairól szóló 2015. évi CXXXXIII törvény tartalmazza, amely a Magyar Közlöny 2015. évi 102. számában 2015. 07.01. napján került kihirdetésre. A módosítások egy része 2015. év augusztus 1-jétől hatályos, a nagyobb változást hozó módosítások azonban csak 2016. év január 1. napján léptek hatályba. 

A gyermekek veszélyeztetettségének, bántalmazásának megakadályozása érdekében a gyermekjóléti szolgáltatás és a családsegítés teljes integrációja valósult meg, melynek keretében a gyermekvédelem első védvonala, a gyermekjóléti szolgáltatás megerősítése révén méltányos és igazságos feladatmegosztás alakult ki a települések és a járások között. 

Az Szt. 2016. január 1. napjától már előírta, hogy a családsegítés csak gyermekjóléti szolgáltatással egy szolgáltató keretében hozható létre. A családsegítés csak gyermekjóléti szolgáltatással integráltan, egy szervezeti és szakmai egységben működhet. Települési szinten a család-és gyermekjóléti szolgálat, járási szinten család-és gyermekjóléti központ keretében. Ennek alapján a család-és gyermekjóléti szolgálat, illetve központ a családsegítés és gyermekjóléti szolgáltatás bázisán, annak erőforrásainak hatékonyabb elosztásával, kötelező önkormányzati feladatként jött létre. 

Az új intézmények által ellátandó családsegítés feladatait továbbra is az Szt., a gyermekjóléti szolgálat és a központ feladatait pedig a Gyvt. tartalmazza. A két törvény szakmai végrehajtási rendeletében került szabályozásra a részletes szolgáltatástartalom, valamint a feladatellátás személyi és tárgyi feltételei. 

A családsegítés Szt.-beli szabályai módosításra kerültek, melyek közül kiemelendő:

· Biztosítani kell a közösségfejlesztő programok szervezését, valamint egyéni és csoportos készségfejlesztést

· Kríziskezelés, valamint a nehéz helyzetben élő családokat segítő szolgáltatásokat

Az integráltan létrejövő szolgáltatás település szinten elérhető kötelező szolgáltatás lett, az ellátandó terület nagysága szerint differenciáltszolgáltatási tartalommal. Az új feladatmegosztás a következők szerint alakult: 

· A települési önkormányzatok feladatkörében maradnak a lakóhely szintű minimumszolgáltatások, általános segítő feladok biztosítása. 

· A hatósági feladatokhoz kapcsolódó, gyermekek védelmére irányuló tevékenységek, valamint a speciális szolgáltatások biztosítása a járásszékhelyek települési önkormányzataihoz kerültek. A járásszékhely településen működő szolgáltató illetékességi területe a hatósági feladatokhoz kapcsolódó szolgáltatások, valamint a speciális szolgáltatások vonatkozásában kiterjed a járást alkotó települések lakosságára. 

Az új feladatmegosztás fokozott együttműködés kialakítását követeli meg a szolgálatok és a központok között, valamint a központok részéről szakmai támogatás nyújtását írja elő a Gyvt. a szolgálatok irányába. Ennek megfelelőn havonta részt vesznek a családsegítők a központ által szervezett esetmegbeszéléseken, teameken.

2016. január 1. napjával életbe lépett változások következtében, Nagykáta Család- és Gyermekjóléti Központ átvette a következő gondozási formákat:

· védelembe vett gyermekek

· ideiglenes hatállyal elhelyezett gyermekek

· nevelésbe vett gyermekek

· utógondozott gyermekek

· családbafogadott gyermekek

A hatósági intézkedés alá vont gyermekek kerültek ki a gondozásukból, akik esetében a gyámügyi osztály eljárást indított. Az esetmenedzser gondozza ezeket a családokat a hatósági intézkedés megszüntetése érdekében, azonban a családokat a családsegítők is gondozzák helyi szinten. 

Jellemzően a sok-problémás családok kerülnek a látókörükbe (anyagi, életvezetési, gyermeknevelési problémák, iskolakerülés, magatartási problémák, konfliktusokkal terhelt kapcsolatok, közösségbe való beilleszkedési nehézség, szenvedély és/vagy pszichiátriai beteg szülő), szinte minden esetben nagyon komplex problémákkal találkoznak a családsegítők. 

A szülők között megnyilvánuló konfliktushelyzetekben általában a szülők válását/különválását megelőző viták, veszekedések, egyezkedés, illetve a bíróság döntésére várakozás, valamint a gyermekkel való kapcsolattartási probléma is indokolják a külső segítséget. 

A szülő-gyermek közötti konfliktushelyzetek legtöbbször a serdülőkorú gyermekek esetében alakulnak ki. A konfliktusok gyakorta több éve lappanganak, és a serdülőkor hozza őket a felszínre.

Alapellátásban részesülők száma, veszélyeztetettség okai:

2017. évben 66 gyermeket gondoztak alapellátásban, amely 22 családot érintett, 2 gyermek esetében védelembe vétel mellett a központtal közösen dolgoztak, nevelésbe vételre 3 gyermek esetében került sor, 1 gyermek esetében tettek jelzést felnőtt általi szexuális abúzus gyanúja miatt, 3 gyermek esetében szülők között bántalmazás gyanúja miatt, 6 gyermek esetében került sor ideiglenes hatályú elhelyezésre a szolgálat javaslatára.  

Családon belüli bántalmazás 2017. évben 1 esetben történt. 

A védőnői jelzések rendszeresek, ők állnak legközelebb a kisgyermekes családokhoz, betekintve mindennapi életükbe. A jelzéseket követően a védőnővel közösen keressük fel a családokat és a probléma jellegétől függően nyújtunk tanácsot, segítséget, illetve kezdjük el gondozni a családot.

A Rendőrségtől érkezett jelzések száma is nagy. Ezek a jelzések családon belüli konfliktusok miatt érkeznek, amelynek a gyermekek szem és fültanúi, valamint fiatalkorú gyermekek követtek el szabálysértést.

A gondozási esetek többsége a jelzőrendszer által kezdeményezett. A szakmaközi megbeszéléseken mindig hangsúlyozzák a jelzőrendszer felé a jelzési kötelezettségüket, amit nyomatékosan írásban kérnek.

A jelzőrendszer évről évre egyre hatékonyabban működik, sikerült a megfelelő kapcsolatot kialakítaniuk a tagokkal.

Az iskolai hiányzás, deviancia, szülői elhanyagolás még mindig számottevő probléma, a második legtöbb jelzés az oktatási- nevelési intézményektől érkezett szolgálatunkhoz. Azonban az iskoláztatási támogatás szüneteltetésére egyre kevesebb esetben kerül sor.

Sajnos találkoztak olyan esettel, ahol csak rendőri segítséggel tudtak a családhoz bejutni, illetve együttműködésre bírni a szülőket.

Többször előfordult, hogy a lakókörnyezet hívja fel a figyelmüket a nehéz helyzetben élő egyénre, családra, vagy anyagi nehézségek miatt a család, rokonság valamely tagja fordul hozzájuk. 

Nagy hangsúlyt fektetnek a rendszeres és személyes konzultációkra, esetmegbeszélésekre és a szakmaközi megbeszélésekre, amelyet évente 6 alkalommal, előre meghatározott témában tartanak. 

2017. február 27. napján megtartották éves szakmai tanácskozást, ahol a jelzőrendszerrel kapcsolatos tapasztalatok, észrevételek megosztására, javaslatokra nyílik lehetőség a hatékonyabb működés érdekében, ez alapján éves jelzőrendszeri intézkedési tervet készít.

Az elmúlt évektől eltérően a hatósági jelzések száma megemelkedett, ebben a számban benne vannak az előző években hatósági intézkedés alá vont gyermekek felülvizsgálati ügyei is. 

A városba is begyűrűzött a „kék bálna” ügy, közösen az iskolával, rendőrséggel és pszichológus szakemberrel közösen kezelték az esetet.

A zárt adatkezelés bevezetése biztonságot ad a jelzést tevőnek, ezzel több esetben éltek a jelzőrendszeri tagok és a gyermekjóléti szolgálat is élt ezzel a lehetőséggel. 

Az iskolai jelzések tartalmában az igazolatlan hiányzás csökkent, tapasztalatuk szerint a törvényben előírt jelzési kötelezettségeknek eleget tesznek a pedagógusok, egyre inkább „komolyan” veszik az intézmények, az előző évekhez képest.

Tárgyi feltételek alakulása: 

Család- és gyermekjóléti szolgálat irodája a Wass Albert Művelődési Központ és Könyvtárral egy épületben helyezkedik el, a klienskör számára könnyen megközelíthető helyen. A szolgálat három helységből áll, két dolgozószoba és egy interjúszoba áll a rendelkezésükre. Az interjúszobában csütörtöki napokon a pszichológus fogadja a hozzá járó ügyfeleket, szerda délelőtt pártfogó felügyelő tartja itt fogadóóráit. Hétfőn, kedden kapcsolattartáshoz biztosítják ezt a szobát.

A dolgozószobákban elhelyezett faliújságokon az aktuális információkat olvashatják a várakozók. Az iroda nem túl nagy, de felszereltsége megfelelő. Telefon, internet használat, fénymásoló, asztali számítógépek, laptop segíti a munkájukat. Az iratok tárolása zárható szekrényben történik. 

Az épület jól megközelíthető, részben megfelel az akadálymentes elérhetőség követelményeinek. 

Szakmai tevékenység:

A családsegítők ügyfélfogadási ideje az önkormányzati ügyfélfogadási renddel megegyezik. Kedden és csütörtökön családlátogatás és adminisztrációs munka folyik. A pszichológus csütörtökön előre egyeztetett időpont alapján fogadja a klienseket. 

Ha a kliens azonnali megoldást igénylő panasszal, problémával jön a félfogadási időn kívül, megpróbálnak segíteni ilyenkor is.

Intézményi kapcsolatok:

A jelzőrendszer tagjaival a munkakapcsolat az előző évekhez hasonlóan intenzíven működik. Egy családsegítő a települési jelzőrendszeri felelősi feladatokat látja el.

A sülysápi rendőrökkel több esetben dolgoztak együtt. A családsegítők a védőnőkkel, a pedagógusokkal rendszeresen végeznek családlátogatást, szükség szerint intézkednek. A védőnőkkel egyre többször mennek közösen családot látogatni, mert ők is egyre több problémával találják magukat szemben, ezekre együtt keresik a megoldást.

Az Önkormányzat szociális- és gyámügyi előadójával, hatósági iroda vezetőjével napi szintű, rendszeres munkakapcsolatban állnak.  

A Területi Gyermekvédelmi Szakszolgálattal és a Sülysápon működő nevelőszülő-tanácsadóval szoros munkakapcsolat alakult ki, folyamatosan konzultálnak a nevelésbe vett gyermekek ügyeiben, több kapcsolattartás zajlik a szolgálat helyiségeiben.

A Pest Megyei Igazságügyi Hivatal pártfogó felügyelőjének helyet adnak, szerdánként náluk fogadja pártfogoltjait. Több családot kerestek fel közösen.

Más gyermekjóléti szolgálatok családsegítőivel folyamatos a kapcsolattartás.

Egészségügyi intézményekkel, kórházakkal rendszeres a telefonos kapcsolat, bármilyen veszélyeztető körülményt tapasztalnak, jeleznek a szolgálat felé, szükség esetén írásban teszik meg jelzésüket.

Egyéb segítő tevékenységek

Élelmiszerosztás

2017. évben is pályáztak a Magyar Élelmiszerbank Egyesülettel való együttműködésre, 1 alkalommal kaptak adomyányt. Októbertől a sülysápi TESCO áruházból kapják meg az előző nap megmaradt pékárut és zöldséget az élelmiszermentés keretében, melyet még aznap osztanak ki a rászorulóknak.

Karácsonyi ajándékosztás

Az önkormányzat képviselő-testülete jóvoltából 2017-ben 150 rászoruló család és kisnyugdíjas kapott karácsonyi élelmiszercsomagot összesen 1.000.000,- forint értékben, melynek összeállítását  és szétosztását  a szolgálat dolgozói végezték. 

Szabadidő

A Család- és Gyermekjóléti Szolgálat munkatársai aktívan részt vesznek a városi rendezvényeken, szabadidős programok szervezésében, lebonyolításában.

A Wass Albert Művelődési Központ rendezvényein kézműves foglalkozásokkal készülnek a gyerekeknek.

Adományozás

Egész évben adományozunk ruhát, kisebb felajánlott műszaki cikkeket (porszívó, televízió, mikrohullámú sütő, tűzhely) az arra rászoruló családoknak, személyeknek. Idén többször kaptunk a bölcsődéből is ruhát, amik a börzéből kimaradtak. Egyéb adományokat, kisebb gyermekeknek valót a védőnőknek szoktuk felajánlani. 

IV. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása.

Ellenőrzésre a gyámhatósági, gyermekvédelmi területen 2017. évben nem került sor. A gyermekjóléti és gyermekvédelmi szolgáltató tevékenységet végzők működését engedélyező hatóság fenti időszakban ellenőrzést nem végzett.  

V. Jövőre vonatkozó feladatok, célok, javaslatok

· A gyermekjóléti szolgáltatások hatékonyan szolgálják a gyermekek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családból kiemelt gyermek visszahelyezését. 
· Megoldásra váró és visszatérő probléma Sülysáp néhány területén (dűlők, tanyák) koncentrálódó szegény/ eladósodott családok helyzete. Leromlott állapotú, szűkös házakban élő, leromlott állapotú családok, felnőttek és gyerekek. Jelenleg feltérképezés és megoldások/ lehetőségek keresése folyik egy komplex program kigondolására, mely ezt a célcsoportot segítené.

· A másik, tartósnak mutatkozó problémakört, a munkanélküliség jelenti, amely alfája és ómegája az egyéni, családi problémák sokaságának. A szolgáltatások és a materiális források (segélyek) a legtöbb esetben csak a tüneti kezelésre adnak lehetőséget.

· Komoly problémát jelent a gyermek és felnőtt pszichiátriai ellátatlanság. A kezeletlen, illetve fel nem ismert mentális problémákban, betegségekben szenvedő ügyfelek megjelenése a szolgálatban. Itt szeretném megemlíteni a lakosság azon részét, akik komoly addikcióval küszködnek, mely hátrányos helyzetbe hozza az érintett személyeket és környezetüket is, párosulva a deviáns viselkedésmódokkal.
· Összességében nézve elmondható, hogy Sülysáp Város Önkormányzata és a településen működő szociális szolgáltatók kialakult szervezeti és szakmai kultúrával, kiegyensúlyozott gazdálkodással és megfelelő infrastruktúrával rendelkeznek. Másrészről a szolgáltatások környezetében régi és újonnan megjelenő szociális problémák, klienscsoportok, állandó kihívást, állandó fejlődést követelnek meg a szociális területen dolgozó munkatársaktól.
VI. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció) 

Sülysápon nagy számban képviseltetik magukat az alapítványok, egyesületek. Az egyesületek minden korosztály számára kínálnak lehetőséget kulturális és művelődési igényeik kielégítésére. 

Az általános iskolákban működő alapítványok Szent István Általános Iskola és a Móra Ferenc Általános Iskoláért Alapítványban kulturális, sport és szabadidő programokat szerveznek. 
1922 óta működik a Sülysápi Sport Egyesület nagy hagyományokkal rendelkező, sport tevékenységgel foglalkozó egyesület. A Taekwon-do Szakosztály 1986 óta működik. Heti többszöri elfoglaltságot biztosít a sportot szerető fiataloknak, edzőtáborokban vesznek részt és bemutatókon szerepelnek. A Sportkör keretein belül működik a Labdarúgó-szakosztály, a Kézilabda-szakosztály, Röplabda-szakosztály és a Taekwon-do Szakosztály, amely a magyar válogatott munkájában is részt vesz
Tápiómente Ökölvívó Egyesület és a Sülysápi Gyerekfoci Egyesület a gyermekek délutánjainak aktív és hasznos eltöltését segíti. 

Sülysápon az egyházak – Sülysápi I. (Tápiósülyi) Római Katolikus Egyházközség, Sülysápi II. (Tápiósápi) Római Katolikus Egyházközség, Magyar Pünkösdi Egyház Sülysápi Gyülekezete, Baptista Gyülekezet, Maglódi/Sülysápi Református Egyházközség - hitéleti tevékenységet folytatnak, ifjúsági foglakoztatásokkal, szeretetszolgálattal, énekkari, kulturális tevékenységgel színesítik a lakosság közéletét.

Tápiómenti Tömegsport Alapítvány Tápió-vidék diák-és tömegsport életének fellendítése, kistérségi sportesemények, rendezvények szervezése és lebonyolítása, a sport és az egészséges életmódra nevelés népszerűsítése, tehetséggondozás.

Egészséges és Erkölcsös Ifjúságért Alapítvány az ifjúság egészségi, erkölcsi, vallási, családi és értékteremtő közösségi nevelésével foglakozik. Nyáron korosztályos bontásban táboroztatást végeznek Tápiószentmártonban saját táborhelyükön. 

Tápiómenti Kisbárka Egyesület a fogyatékkal élő gyermekek és szüleik segítését tűzte célul, közösségi programokat, játszóházat, kézműves foglalkozást, és táboroztatást szervez. 

Wass Albert Művelődési Központ a közművelődési tevékenység feltételeinek biztosítása mellett törekszik a civil szervezetekkel partneri együttműködésben szervezni a programokat. Nyilvános könyvári feladatokat lát el, valamint múzeumi tevékenységet végez, a helytörténeti kiállítás felügyelete a feladatkörébe tartozik. 

Sülysápi Amatőrcsillagász Közhasznú Egyesület, csillagászati ismeretek terjesztése a monori és nagykátai kistérségben. Gyermekek nyári táboroztatása.

A Sülysáp Bogdán Flórián Önkéntes Tűzoltó Egyesület feladata a település közbiztonságának, a lakosság nyugalmának biztosítása, bűnmegelőzés, prevenció, együttműködés a rendőrséggel, hivatásos tűzoltókkal.

Sülysápi Polgárőr Egyesület települési közbiztonság fenntartása, bűnmegelőzés.

Emberséggel az Emberért Közhasznú Egyesület érdekvédelmi és érdekképviseleti társadalmi szervezet. Elsősorban a szociálisan hátrányos helyzetűek támogatását, segítését tekinti fő feladatának.

Összefogás Sülysápért Egyesület a település fejlesztésével kapcsolatos tevékenységet folytat.

A Falu Érdekvédelmi Közösség fő tevékenysége a település természet és környezetvédelme az itt élő emberek, csoportok, képviselete, hagyományőrző és szórakoztató programok szervezése: Sülysápi Nyárváró BorZsongás, Hagyományos Szüreti Felvonulás, Adventi gyertyagyújtás stb.
Barátság Nyugdíjas Klub és a Sülysápi Nyugdíjas Hagyományőrző Pávakör hagyományőrző tevékenységének fenntartása, folytatása és átadása, a már kialakult kapcsolatok ápolása a Tápió menti, ill. egyéb települések hagyományőrző csoportjaival, feldolgozott népdalok előadása saját és más települések ünnepi rendezvényein.

Köszönjük a gyermekvédelmi jelzőrendszer minden tagjának, a civil szervezeteknek az együttműködését, - az óvoda és iskola gyermekvédelmi felelőseinek, a védőnőknek, a gyermekorvosoknak - valamint családgondozóinknak az elmúlt évben végzett közös munkát.
Készítette: Fülei Emőke

Sülysáp, 2018. május


dr. Tóth Krisztina
Mészáros Mónika

